CELEX: 52010SC0747
Language: da
Date: 2010-06-15 00:00:00
Title: Henstilling med henblik på Rådets Henstilling om at bringe situationen med et uforholdsmæssigt stort offentligt underskud i Finland til ophør

DA
DA    DA
 ---pagebreak---                     EUROPA-KOMMISSIONEN
                                                   Bruxelles, den 15.6.2010
                                                   SEK(2010) 747 endelig
                                Henstilling med henblik på
                                RÅDETS HENSTILLING
   om at bringe situationen med et uforholdsmæssigt stort offentligt underskud i Finland
                                         til ophør
DA                                                                                       DA
 ---pagebreak---                                         Henstilling med henblik på
                                        RÅDETS HENSTILLING
     om at bringe situationen med et uforholdsmæssigt stort offentligt underskud i Finland
                                                 til ophør
   RÅDET FOR DEN EUROPÆISKE UNION HAR -
   under henvisning til traktaten om Den Europæiske Unions funktionsmåde, særlig artikel 126,
   stk. 7,
   under henvisning til henstilling fra Europa-Kommissionen og
   ud fra følgende betragtninger:
   (1)     I henhold til traktatens artikel 126 skal medlemsstaterne undgå uforholdsmæssigt store
           offentlige underskud.
   (2)     Stabilitets- og vækstpagten er baseret på målsætningen om sunde offentlige finanser
           som et middel til at styrke forudsætningerne for prisstabilitet og en holdbar og stærk
           vækst, som fører til øget beskæftigelse.
   (3)     I 2005 blev stabilitets- og vækstpagten ændret for at gøre den mere virkningsfuld og
           styrke dens økonomiske fundament samt sikre de offentlige finansers holdbarhed på
           lang sigt. Ændringen tjente især til at sikre, at der blev taget hensyn til hele den
           økonomiske og budgetmæssige situation i alle faser af proceduren i forbindelse med
           uforholdsmæssigt store underskud. På den måde bliver stabilitets- og vækstpagten en
           ramme, der kan benyttes som støtte for politiske initiativer, der hurtigt kan gøre de
           offentlige finanser sunde igen under hensyntagen til en given økonomisk kontekst.
   (4)     Rådet fastslog den [13. juli 2010] i overensstemmelse med traktatens artikel 126, stk.
           6, at der foreligger et uforholdsmæssigt stort underskud i Finland.
   (5)     I henhold til traktatens artikel 126, stk. 7, og artikel 3 i Rådets forordning (EF) nr.
           1467/97 om fremskyndelse og afklaring af gennemførelsen af proceduren i forbindelse
           med uforholdsmæssigt store underskud1 (der indgår i stabilitets- og vækstpagten) skal
           Rådet også rette henstillinger til den pågældende medlemsstat med henblik på at
           bringe situationen med et uforholdsmæssigt stort underskud til ophør inden for en
           given frist. I henstillingen skal der fastsættes en frist på højst seks måneder for den
           pågældende medlemsstats iværksættelse af virkningsfulde foranstaltninger til
           korrektion af det uforholdsmæssigt store underskud samt en frist for korrektionen af
           det uforholdsmæssigt store underskud, som skal være gennemført i løbet af året efter,
   1
           EFT L 209 af 2.8.1997, s. 6.
DA                                                    2                                            DA
 ---pagebreak---        at det er konstateret, medmindre der foreligger særlige omstændigheder. Ved
       afgørelsen af, om der foreligger særlige omstændigheder, skal der tages hensyn til
       "relevante forhold" som præciseret i artikel 2, stk. 3, i forordning (EF) nr. 1467/97.
       Henstillingen skal endvidere indeholde en opfordring til medlemsstaten om at opnå en
       årlig forbedring af den strukturelle saldo, dvs. den konjunkturkorrigerede saldo
       eksklusive engangsforanstaltninger og andre midlertidige foranstaltninger, på som
       benchmark mindst 0,5 % af BNP.
   (6) I Finlands tilfælde blev de relevante forhold, der er præciseret i artikel 2, stk. 3, i
       forordning (EF) nr. 1467/97 og undersøgt i Kommissionens rapport efter artikel 124,
       stk. 3, anset for at være gunstige. De tyder imidlertid ikke på, at der foreligger særlige
       omstændigheder, som berettiger en afvigelse fra den normale frist for korrektion af
       underskuddet. Ifølge Kommissionens prognose fra foråret 2010 skulle det offentlige
       underskud allerede i 2011 falde med en snæver margen til under referenceværdien på
       3 % ud fra en antagelse om en uændret politik.
   (7) Forud for den globale krise opbyggede Finland et betydeligt overskud i de offentlige
       finanser. Dette har givet Finland mulighed for at tilvejebringe en forholdsvis stor
       diskretionær finanspolitisk stimulans på 1,8 % af BNP i 2009 og 1,1 % i 2010 og for at
       lade de automatiske stabilisatorer fungere fuldt ud. Dette har vendt de offentlige
       finanser til et underskud på 2,2 % af BNP i 2009. Underskuddet forventes at vokse
       yderligere til 4,1 % af BNP i 2010 ifølge den indberetning fra april 2010, som
       finansministeriet forelagde som led i proceduren for uforholdsmæssigt store
       underskud. I Kommissionens forårsprognose blev der fremskrevet et lidt mindre
       underskud på 3,8 % af BNP i 2010. Det tredje tillægsbudget, som finansministeriet
       forelagde for Parlamentet den 14. maj 2010, tyder på, at skatteindtægterne i 2010
       kunne vise sig at være 0,5 % af BNP højere end forventet, hovedsagelig som følge af
       højere selskabsskatteindtægter. Dette viser, at de nuværende fremskrivninger for de
       offentlige finanser er forbundet med risici for stigninger, men eftersom der ikke er
       foretaget en fuldt færdig opdatering af disse fremskrivninger, er underskudsmålet for
       2010 ikke blevet ændret officielt, og den nuværende vurdering er fortsat gyldig. I 2011
       forventer både finansministeriet og Kommissionens tjenestegrene, at det offentlige
       underskud vil falde en smule til under 3 % af BNP ud fra en antagelse om en uændret
       politik. Ud fra Kommissionens prognose indebærer korrektionen af det
       uforholdsmæssigt store underskud i 2011 en finanspolitisk indsats på omkring 0,3
       procentpoint af BNP i 2011.
   (8) Det vigtigste redskab til at styre de offentlige udgifter er de flerårige udgiftslofter, som
       ikke medregner konjunkturfølsomme udgiftsposter og derfor har tilladt de automatiske
       stabilisatorer at virke i fuldt omfang. Selv om denne ordning, herunder især
       muligheden for, at de automatiske stabilisatorer kan fungere frit, har støttet den
       økonomiske aktivitet og den sociale samhørighed under krisen, har den også medført
       en forholdsvis stærk negativ drejning i de offentlige finanser. Denne budgetmæssige
       ramme vil derfor effektivt støtte reduktionen af presset på de offentlige udgifter,
       herunder de sociale udgifter, når først det økonomiske opsving er godt i gang. De
       lokale myndigheder har ansvaret for en stor del af de aldersrelaterede offentlige
       udgifter såsom uddannelse, sundhed og langtidspleje, og de er ikke bundet af de
       centralt fastlagte udgiftslofter. For at kompensere for de stigende udgifter er de lokale
       skattesatser typisk blevet forhøjet, hvorved man har undgået at opbygge gæld på
       kommunalt plan, men samtidig har øget den samlede nationale skattebyrde.
       Regeringen fortsætter med at reformere de lokale myndigheders strukturer og
DA                                               3                                                  DA
 ---pagebreak---         tjenesteydelser på mellemlang sigt med det formål at begrænse udgiftsvæksten i
        forbindelse med befolkningens aldring.
   (9)  I sin udtalelse af 26. april 2010 om den seneste opdatering af stabilitetsprogrammet
        vurderede Rådet den langsigtede holdbarhed i Finlands offentlige finanser og
        opfordrede myndighederne til at vise rettidig omhu ved for perioden fra og med 2011
        at fastlægge en omfattende og konkret mellemfristet finanspolitisk
        konsolideringsstrategi, som bl.a. kan opfylde den mellemfristede budgetmålsætning og
        genskabe de offentlige finansers holdbarhed på lang sigt.
   (10) Den offentlige bruttogæld lå på 44 % af BNP i 2009. I indberetningen fra april som led
        i proceduren i forbindelse med uforholdsmæssigt store underskud forventes
        gældskvoten at stige til 49,9 % af BNP i 2010. I Kommissionens forårsprognose
        forventedes gældskvoten at stige en smule hurtigere, således at den når 50,5 % af BNP
        i 2010 og 54,9 % af BNP i 2011, men stadig forbliver under referenceværdien på 60 %
        af BNP.
   (11) Et forbedret tilsyn i medfør af proceduren i forbindelse med uforholdsmæssigt store
        underskud vil forudsætte en jævnlig og rettidig overvågning af fremskridt med hensyn
        til gennemførelsen af den finanspolitiske konsolideringsstrategi. I denne forbindelse
        kunne det være nyttigt at afsætte et særskilt kapitel til dette spørgsmål i de kommende
        opdateringer af Finlands stabilitetsprogram.
   (12) Efter Rådets opfattelse bør budgetkonsolideringsforanstaltninger generelt sikre en
        vedvarende forbedring af den offentlige saldo, og de bør samtidig tilrettelægges sådan,
        at kvaliteten i de offentlige finanser forbedres, og økonomiens vækstpotentiale styrkes
        -
   VEDTAGET DENNE HENSTILLING:
   1)     I erkendelse af at Finlands budgetstilling i 2010 er resultatet af dels foranstaltninger
          svarende til 1,8 % af BNP i 2009 og 1,1 % i 2010, som udgør en passende respons på
          nedgangen og er i overensstemmelse med den europæiske økonomiske
          genopretningsplan, dels de automatiske stabilisatorers frie spil, bør de finske
          myndigheder bringe den nuværende situation med et uforholdsmæssigt stort
          underskud til ophør senest i 2011.
   2)     De finske myndigheder bør bringe det offentlige underskud ned under 3 % af BNP
          på en troværdig og holdbar måde. Med henblik herpå bør de finske myndigheder
          specielt:
          a)    gennemføre de finanspolitiske foranstaltninger i 2010 som planlagt i den
                seneste opdatering af stabilitetsprogrammet, samtidig med at det sikres, at den
                forventede overskridelse af referenceværdien på 3 % af BNP fortsat holdes
                under kontrol og er af midlertidig karakter
          b)    sikre, at der gøres en finanspolitisk indsats på mindst ½ % af BNP i 2011
          c)    præcisere de foranstaltninger, der er nødvendige for at sikre den planlagte
                korrektion af det uforholdsmæssigt store underskud i 2011.
DA                                                4                                                DA
 ---pagebreak---    3)        Rådet fastsætter den [13. januar 2011] som frist for den finske regering til at tage
             virkningsfulde skridt og til at præcisere de foranstaltninger, der vil være nødvendige
             for at gøre fremskridt i retning af en korrektion af det uforholdsmæssigt store
             underskud. Ved vurderingen af de virkningsfulde skridt vil der blive taget hensyn til
             den økonomiske udvikling sammenlignet med de økonomiske udsigter i
             Kommissionens prognose fra foråret 2010.
   De finske myndigheder bør redegøre for de fremskridt, de gør med gennemførelsen af disse
   henstillinger, i et særskilt kapitel i de kommende opdateringer af stabilitetsprogrammet indtil
   afslutningen af proceduren i forbindelse med uforholdsmæssigt store underskud.
   Rådet fremhæver endvidere vigtigheden af at opfylde den mellemfristede målsætning og sikre
   en hensigtsmæssig forvaltning af finanspolitikken i økonomiske nedgangstider og desuden
   med henblik på at genskabe de offentlige finansers holdbarhed på lang sigt. Det opfordrer
   derfor de finske myndigheder til at sikre, at budgetkonsolideringen i retning af det
   mellemfristede mål for budgetstillingen, dvs. et strukturelt overskud på 0,5 % af BNP,
   fastholdes efter korrektionen af det uforholdsmæssigt store underskud.
   Denne henstilling er rettet til Republikken Finland.
   Udfærdiget i Bruxelles,
                                                 På Rådets vegne
                                                 […]
                                                 Formand
DA                                                  5                                               DA